JW Library — Yon aplikasyon biblik gratis pou moun fè bonjan etid nan Bib la
LI NAN Afrikaans Albanè Alman Amarik Amenyen Anglè Arab Azèbaydjanè Azèbaydjanè (Ekriti sirilik) Bichlama Chichewa Chinwa mandaren (Senplifye) Chinwa mandaren (Tradisyonèl) Chitonga (Malawi) Dànwa Endonezyen Espayòl Estonyen Fante Finwa Fransè Galwa Grèk Ikrenyen Iligaynon Iloko Italyen Japonè Jòjyen Kabil Kannada Katalan Ketchwa (Kouzko) Kigiz Kinyawanda Kiroundi Koreyen Kreyòl ayisyen Kriyo Kwowat Leton Lityanyen Malgach Malè Mingrelyen Nawouatl (Santral) Nawouatl (Wouasteka) Neyèlandè Ngabere Nòvejyen Ongwa Owomo Pendjabi Pidgin Zile Salomon Polonè Pès Pòtigè Sebwano Sengalè Sepedi Slovèn Sosa Swayili Syedwa Sèb Sèb (Ekriti women) Tagalòg Taraskan Tayisyen Tchèk Telougou Tigrinya Tik Totonak Tsonga Tswana Tzeltal Valencian Walis Woumen Zoulou
Yon bibliyotèk pòtatif
Jou ki te 7 oktòb 2013 la, Temwen Jewova yo te soti yon aplikasyon mobil ki rele JW Library ki pèmèt moun li epi etidye Labib. Aplikasyon biblik gratis sa a gen sis tradiksyon Labib ann anglè san wete tradiksyon Labib Wa Jak la ansanm ak edisyon revize Tradiksyon monn nouvo 2013 la *.
Poukisa yo fè l?
Gen plizyè milyon moun ki sèvi ak smatfòn, tablèt oswa lòt aparèy menm jan an pou yo travay e pou yo kominike. Piske moun k ap sèvi ak aparèy mobil yo te deja kapab li epi etidye Bib la sou sit jw.org la, poukisa yo te fè JW Library a?
Premyèman, yonfwa n fin enstale aplikasyon an, nou pa bezwen koneksyon Entènèt, donk, nou ka itilize l san Entènèt. Dezyèmman, yo fè l espesyalman pou ede lektè yo chèche vèsè yo pi fasil e pi byen etidye Bib la. Kòman sa?
JW Library ede n etidye Labib
Lè n fèk ouvri JW Library a, n ap jwenn yon lis non liv ki nan Bib la. Lè n chwazi yon liv, lòt ekran an ap montre n yon lis chapit nan liv nou chwazi a. Sa fè l posib pou n chèche yon vèsè byen presi oswa yon pasaj nan yon vèsè nan kèk segonn sèlman. Aplikasyon an bay anpil lòt posiblite pou n etidye Bib la:
Nòt yo montre lòt fason yo ka tradui kèk mo, kèk ekspresyon e yo bay detay sou kontèks la.
Gen referans ki mennen nan lòt vèsè menm jan an.
Gen yon motè rechèch ki ka pèmèt nou jwenn referans yo ak mo oswa ekspresyon nou bezwen.
Gen yon lis sou sijè ki nan Bib la nan kòmansman chak liv nan Bib la.
Gen yon tablo ki bay non moun ki ekri chak liv nan Bib la e ki di ki kote ak ki lè liv sa a te ekri ak kantite tan liv la ap pale.
Gen yon seksyon ki chaje ak kat, tablo, tan kwonolojik ak chema an koulè.
Menm jan ak tout piblikasyon Temwen Jewova yo, ou ka gen aplikasyon JW Library a san w pa peye senkòb. Gen plizyè milyon moun ki gentan telechaje aplikasyon biblik gratis sa a. Se grasa ofrann volontè ki fè sa posib (2 Korentyen 9:7). Poukisa w pa eseye sèvi ak bibliyotèk pòtatif espesyal sa a epi chèche wè ki jan l itil ou?
^ § 2 Yo te fè mizajou nan aplikasyon an nan mwa janvye 2014. Kounye a, li gen bwochi egzamine Ekriti yo chak jou a ak liv kantik Temwen Jewova yo.
Egzamine sa ki gen nan Tradiksyon monn nouvo a, yon bib ki egzak e ki fasil pou moun li.